1966-ban az Étaules korosztályos csapatában kezdte a labdarúgást, majd 1970–71-ben a La Rochelle együttesében folytatta. 1972-ben mutatkozott be a Saint-Étienne első csapatában, ahol 1980-ig szerepelt. Három bajnoki címet és egy francia kupa győzelmet ért el az együttessel. Tagja volt az 1975–76-os idényben BEK-döntős csapatnak. 1980 és 1987 között a Paris Saint-Germain labdarúgója volt, ahol egy bajnoki címet és két francia kupa győzelmet szerzett a csapattal. 1987 és 1989 között a Toulouse FC játékosa volt. Az aktív labdarúgást 1989-ben fejezte be.